

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 604-01/14-01/01**

**URBROJ: 2198/31-01-14-2**

**Gračac, 30. srpnja 2014. g.**

Temeljem članka 28. st. 2. i 3. Pravilnika o dodjeli studentskih stipendija Općine Gračac („Službeni glasnik Općine Gračac“ 3/14) te članka 47. Statuta Općine Gračac („Službeni glasnik Zadarske županije“ 11/13), općinska načelnica objavljuje

**JAVNI POZIV**

**za dodjelu jednokratnih pomoći**

**studentima Općine Gračac**

Pozivaju se studenti Općine Gračac da podnesu zahtjeve za isplatu jednokratne novčane pomoći koja će biti odobrena svim podnositeljima pravovremenih, potpunih prijava koji ispunjavaju sve od sljedećih uvjeta:

* da su redoviti studenti (šk. godina 2013/2014)
* da imaju prebivalište na području Općine Gračac najmanje 3 godine
* da nisu apsolventi
* da su državljani Republike Hrvatske
* da nisu stariji od 26 godina na dan podnošenja zahtjeva.

Iznos jednokratne pomoći po studentu bit će utvrđen nakon provedbe ovog Javnog poziva.

Prijave s upisanim osobnim i kontaktnim podacima se podnose na obrascu „Prijava za pomoć studentima“ koji je dostupan uz ovaj Javni poziv i u Općini Gračac. Uz obrazac prijave potrebno je priložiti preslik dokaza o ispunjavanju svih navedenih uvjeta (preslik stranica indeksa iz kojih je vidljivo da su redoviti studenti te da nisu apsolventi, uvjerenje o prebivalištu, preslik osobne iskaznice). Prijave se podnose najkasnije do 22. 08. 2014. osobno ili putem pošte na adresu Općine Gračac, Park sv. Jurja 1, 23440 Gračac.

**OPĆINSKA NAČELNICA:**

**Nataša Turbić, prof.**